Ófærufoss
Ófærufoss er tvískiptur foss í ánni Nyrðri-Ófæru þar sem hún fellur ofan í Eldgjá. Yfir neðri fossinn var náttúruleg brú (steinbogi), sem hrundi í ána í vorleysingum vorið 1993. Steinbogi sá var úr hrauni og var ofan af Eldgjárarmi, og hafði sigið niður, en áin svo grafið sig undir og í gegn. Framhald blágrýtislags þess sem myndaði steinbogann er að finna í vegg gjárinnar sunnan Ófæru. 

Atriði úr kvikmyndinni Í skugga hrafnsins var tekin upp við Ófærufoss á meðan að steinboginn var ennþá heill.

Tenglar 

 Loftmynd af svæðinu eftir hrun steinbogans.

Tilvísanir

Fossar á Íslandi
Steinbogar
Vatnajökulsþjóðgarður
Skaftárhreppur